《送吴元素长史致仕》
明代·朱诚泳

缄情才上九重天，乞得閒身宠渥偏。四品进阶金带重，五花裁渥茜袍鲜。

秦城况有连云第，杜曲仍多负郭田。我喜相违复相近，沃心还望仲舒贤。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。